मिर्ची-पुदीना के फ्लेवर भी; राजस्थान का सबसे बड़ा पार्लर, पाकिस्तान से आया था परिवार
Rajasthan Zayka Special Story - (Jal Mahal Ice Cream Parlour). आपने आइसक्रीम तो खूब तरह की खाई होगी। अब जरा ये नाम सुनिए…. ब्लैक ब्यूटी, रम एन रेजिंस, थ्री मस्किटर्स, लेडीज पुलिस, गुलाबो, बबल गम, पिंक पैंथर, संतरा-मंतरा, गुलकंद, भूकंप वाली, डेथ बाई चॉकलेट।
आपने आइसक्रीम तो खूब तरह की खाई होगी। अब जरा ये नाम सुनिए…. ब्लैक ब्यूटी, रम एन रेजिंस, थ्री मस्किटर्स, लेडीज पुलिस, गुलाबो, बबल गम, पिंक पैंथर, संतरा-मंतरा, गुलकंद, भूकंप वाली, डेथ बाई चॉकलेट।
क्या इनमें से किसी फ्लेवर का स्वाद चखा है। अगर नहीं तो आज राजस्थानी जायका में आपको ले चलते हैं राजस्थान के सबसे पुराने आइसक्रीम पार्लर। यहां आप आज से आइसक्रीम खाना शुरू करेंगे तो उसी फ्लेवर को दोबारा खाने के लिए कम से कम एक साल का इंतजार करना पड़ेगा। मतलब साल के 365 दिनों की तरह 365 वैरायटी की आइसक्रीम यहां मिलती हैं।
केवल आइसक्रीम ही नहीं, इससे बनने वाले आइसक्रीम केक, आइसक्रीम पिज्जा तक मिलते हैं। लाल मिर्ची के फ्लेवर वाली आइसक्रीम भी मिल जाएगी और पुदीना फ्लेवर भी। तो चलिए चलते हैं जयपुर के MI रोड स्थित जलमहल आइसक्रीम पार्लर।
पाकिस्तान से जयपुर पहुंचा स्वाद
इस रेस्टोरेंट की शुरुआत 69 वर्ष पहले सन् 1954 में पाकिस्तान से आए सरदार महताब सिंह और उनके बड़े भाई महेन्द्र ने की थी। महताब सिंह पाकिस्तान की बहावलपुर प्रांत के रहने वाले थे। 1947 में जब देश का बंटवारा हुआ तब उन्हें पाकिस्तान से भारत आना पड़ा। सरदार महताब सिंह पाकिस्तान में अनाज का व्यापार करते थे। देश के विभाजन के दौरान अपना सब कुछ छोड़कर उन्हें जान बचाकर भारत आना पड़ा।
रेस्टोरेंट्स को चलाने वाले 82 साल के हरपाल सिंह पाली बताते हैं कि वे उस वक्त महज 5-6 साल के थे। हर तरफ दंगे फसाद हो रहे थे। इसे देखकर सारा कारोबार छोड़कर पिता के साथ पाकिस्तान से भारत आए। उन्होंने बताया कि उस वक्त हालात इतने बिगड़े हुए थे कि पिता ने मेरी जान बचाने के लिए मुझे ट्रेन की सीट के नीचे छुपा दिया।
जैसे-तैसे हम दिल्ली पहुंचे। करीब 6 महीने तक रिफ्यूजी कैंप में ही रहे। पिता मेहताब सिंह रोजगार की तलाश में 1948 में जयपुर आ गए। यहां आकर उन्होंने सांगानेरी गेट के सामने मानसरोवर नाम से रेस्टोरेंट की शुरुआत की। इसके लिए कई रिश्तेदारों-दोस्तों से पैसा उधार लिया।
रेस्टोरेंट को बनाया आइसक्रीम पार्लर
रेस्टोरेंट का कारोबार अच्छा चल रहा था। लेकिन इसे एमआई रोड पर ₹70 मासिक किराए से एक जगह लेकर शिफ्ट कर लिया। बसंत पंचमी के मौके पर 1954 में इसकी शुरुआत की। इसका नाम जयपुर के फेमस टूरिस्ट प्लेस जल महल के नाम से रखा गया। इसकी भी रोचक कहानी है।
रेस्टोरेंट के हरपाल सिंह बताते हैं, कि सिख धर्म में छोटे बच्चे का नाम गुरुद्वारे में गुरु ग्रंथ साहिब को खोल कर उसमें जो पहला अक्षर आता है उसके ऊपर रखा जाता है। रेस्टोरेंट का नाम रखने के लिए भी यही तरीका अपनाया था। गुरुद्वारे में गुरु ग्रंथ साहिब से अक्षर आया ‘ज’, उसी के नाम पर रेस्टोरेंट का नाम रखा गया।
आस-पास आइसक्रीम नहीं मिलती थी। इसलिए उन्होंने रेस्टोरेंट को दो हिस्सों में कर दिया। एक में दो फेमस ब्रांड क्वालिटी और वाडीलाल बेचना शुरू किया। इसका नाम कर दिया जल महल आइसक्रीम पार्लर। वहीं रेस्टोरेंट को नाम दिया सूर्य महल रेस्टोरेंट। धीरे-धीरे खुद की आइसक्रीम मैन्युफैक्चरिंग शुरु कर दी। बच्चों ने आइडिया कि साल में 365 दिन होते हैं। क्यों न 365 टाइप की आइसक्रीम बनाई जाए।
हरपाल सिंह के भतीजे जितेन्द्र सिंह बताते हैं कि बस इसी आइडिया पर हमने काम शुरू किया। इन हाउस शैफ के साथ मिलकर एक से बढ़कर एक 365 वैरायटी तैयार कर दी। ताकि जो कस्टमर हमारे यहां पर रोजाना आ रहे थे उन्हें कुछ यूनिक दे सकें। इस आइडिया ने ऐसा काम किया कि स्वाद के दीवानों की भीड़ लगने लगी। इसके बाद हमने वैशाली नगर में एक ब्रांच और खोली।
राजस्थान का सबसे बड़ा आइसक्रीम पार्लर!
पार्लर के ऑनर हरपाल सिंह दावा करते हैं कि आज के समय राजस्थान का सबसे बड़ा आइसक्रीम पार्लर उनका ही है। जहां एक ही छत के नीचे इतनी वैरायटी की आइसक्रीम मिलती है।
साथ ही आइसक्रीम से बनने वाले 10 से ज्यादा वैरायटी के फ्रोजन केक भी मिलते हैं। जो हमारे ग्राहकों में काफी पॉपुलर हैं। केक आइसक्रीम में मैंगो, ब्लैक फॉरेस्ट, माउंट कैरेमल, चोको फेंटेसी फ्रूट कॉकटेल, ओरियो, ड्राई फ्रूट केक, रेड वेलवेट, फेमस है।
हनीमून से लेकर हर मौके के लिए खास आइसक्रीम
आइसक्रीम के नामों की अगर बात करें तो उनके मेन्यू में एक से बढ़कर एक वैरायटी है। लाइफ के हर मौके के लिए स्पेशल आइसक्रीम है।
पार्लर के मालिक जितेन्द्र सिंह बताते हैं कि अगर आप वनीला, स्ट्रॉबेरी, बटरस्कॉच, चॉकलेट, टूटी-फ्रूटी जैसे फ्लेवर खाकर पक गए हैं तो यहां फ्रेश पान, राजभोग, केवड़ा, बादाम मलाई आइसक्रीम, गुलाबो आइसक्रीम, ठंडाई, बबल गम, संतरा-मंतरा, गुलकंद, रम इन रेजिंस, थ्री मस्किटर्स, लेडीज पुलिस, वर्जिन पिंक, स्ट्रॉबेरी क्वीन, बनाना स्पलिट आइसक्रीम जैसी वैरायटी भी मिलेगी।
इतना ही नहीं आइसक्रीम से बने पिज्जा भी खा सकते हैं। ब्लैक फॉरेस्ट पिज्जा, ब्लैक करंट पिज्जा, ड्राई फ्रूट पिज्जा। इन सभी के नाम पिज्जा जैसे जरूर हैं, लेकिन असल में ये आइसक्रीम के कॉम्बिनेशन से तैयार होते हैं।
आगे बढ़ने से पहले देते चलिए आसान से सवाल का जवाब
वैलेंटाइन डे स्पेशल और हनीमून स्पेशल
हनीमून को स्पेशल मनाने के लिए भी हनीमून स्पेशल आइसक्रीम तैयार की गई है। इस आइसक्रीम के एक प्लेट की कीमत 250 रुपए है। इसमें हनी नेट आइसक्रीम डबल स्पून विद कैरेमल सॉस, कैरेमल नट्स, उसके ऊपर हनीमून कपल से टॉपिंग किया जाता है। वहीं वैलेंटाइन डे स्पेशल के लिए लेडी इन रेड नाम से खास आइसक्रीम बनाई गई है। यह आइसक्रीम कपल्स के बीच काफी पॉपुलर है।
रक्षाबंधन स्पेशल केक और फेरेरो रोचर संडे : एक प्लेट की कीमत ढाई सौ रुपए है। यह रोचर चॉकलेट से बनता है। रक्षाबंधन के मौके पर आइसक्रीम की को इंट्रोड्यूस किया गया था। भाई अपनी बहनों के लिए यही आइसक्रीम खास तौर पर ऑर्डर करते हैं।
पार्टी टाइम के लिए रम और व्हिस्की वाली आइसक्रीम : ये बिल्कुल एल्कोहल फ्री होती है। बस इसमें व्हिस्की और रम का एसेंस मिलाया जाता है। कपल्स इसे काफी पसंद करते हैं।
भूकंप वाली आइसक्रीम : जिसे खाने के बाद पेट में भूचाल आ जाता है, इसे नाम दिया है अर्थक्वेक आइसक्रीम।
ब्लैक ब्यूटी आइसक्रीम : चारकोल और एक्टिवेटेड चॉकलेट से बनाया जाता है। आइसक्रीम ऐसा जो बिल्कुल ब्लैक है। इसलिए इसका नाम ब्लैक ब्यूटी रखा गया।
डेथ बाय चॉकलेट : ये डार्क चॉकलेट से बनती है। यदि किसी को चॉकलेट खाने की इच्छा हो रही है तो इसे खाकर उसे उसकी अंतिम इच्छा पूरी करना मानते हैं। इसलिए इसका नाम डेथ बाय चॉकलेट रखा गया है।
लाल मिर्च वाली आइसक्रीम : इसे यहां चिली गुआवा आइसक्रीम नाम दिया है। जिसमें अमरूद के अलावा रेड चिली मिक्स करके बनाया जाता है।
पुदीना फ्लेवर की भी आइसक्रीम : ये पुदीने की हरी पत्तियों के साथ बनने वाली मिंट चोको चिप्स आइसक्रीम है।
आइसक्रीम काला जामुन : इसे जामुन में काला नमक (रॉक साल्ट) डालकर बनाया जाता है। इसमें ब्लैक करंट जैसा टेस्ट आता है।
मिस्टर क्रंच : लड़कों में ज्यादा पसंद किया जाता है। लड़के ज्यादातर क्रंची आइसक्रीम खाना पसंद करते हैं इसलिए इसे मिस्टर क्रंच नाम रखा गया।
मिक्स फ्रूट ब्लॉसम : इसमें आठ से 10 तरीके की आइसक्रीम को एक साथ प्लेट में जमाया जाता है। फिर उसके बाद उसके ऊपर फ्रेश फ्रूट्स को छोटे-छोटे पीस इसमें टॉपिंग करते हैं। फ्रूट्स में मैंगो, एप्पल, बनाना, पाइनएप्पल, ग्रेप्स मिलाकर तैयार करते हैं। इसकी एक प्लेट की कीमत ₹300 रखी गई है।
जल महल स्पेशल आइसक्रीम : 6 फ्लेवर यूज करके बनाया जाता है। रम एन रेजिंस, कैरेमल बिस्कॉफ, हेजल नट, तिरामिसु और रेड वेलवेट। ये करीब 700ml के आसपास आता है। इस एक ऑर्डर की कीमत 500 रुपए है।
शुगर फ्री आइसक्रीम : डायबिटीज पेशेंट के लिए जो शुगर फ्री आइसक्रीम तैयार की गई है। इसमें वनीला, बटर स्कॉच, केसर पिस्ता जैसे फ्लेवर हैं। इनमें शुगर का इस्तेमाल बिल्कुल भी नहीं होता।
आइसक्रीम केक : केक का ट्रेंड चेंज हो रहा है। इसलिए यहां पर मिलने वाला वाली आइसक्रीम केक की सबसे ज्यादा डिमांड रहती है। इसे रक्षाबंधन के दिन इंट्रोड्यूस किया गया है। इसलिए खासकर भाई अपनी बहनों को इसे गिफ्ट करते हैं।
पिछले राजस्थानी जायका में पूछे गए प्रश्न का सही उत्तर
ये डिश है पनीर मथानिया, जो मारवाड़ की ही वर्ल्ड फेमस मथानिया गांव की मिर्च से तैयार होता है। मथानिया गांव में उगने वाली तीखी लाल मिर्च में बनी पनीर की इस स्पेशल सब्जी का स्वाद चखने लोग दूर-दूर से आते हैं।
जोधपुर शहर के होटल जोन बाय द पार्क ने मथानिया कस्बे की मथानिया मिर्च के प्रयोग से बनाई इस डिश का नाम यूं तो मर्तबान पनीर रखा है। लेकिन चाहने वालों ने इसका नाम पनीर मथानिया रख दिया। कस्टमर इसे मथानिया मिर्च वाला पनीर बोलकर ही ऑर्डर करते हैं। डिमांड इतनी है कि होटल में सबसे ज्यादा ऑर्डर इसी डिश के होते हैं। खास बात यह है कि ये डिश किसी प्लेट में नहीं बल्कि चीनी मिट्टी से बने मर्तबान में डालकर परोसी जाती है।
…इसलिए नाम रखा मर्तबान?
कस्टमर के बीच ये डिश मथानिया मिर्च वाले पनीर के नाम से पॉपुलर है। लेकिन होटल के मैन्यू में इसे पनीर मर्तबान नाम दिया गया है। बाकी होटल्स में कोई भी डिश प्लेट में सर्व होती है। लेकिन पनीर की इस डिश को मर्तबान में डालकर सर्व किया जाता है। इसलिए इसे मर्तबान पनीर कहकर बुलाया जाता है। मर्तबान पनीर के एक ऑर्डर की कीमत 449 (बिना GST) है। लेकिन इसमें इतनी क्वांटिटी होती है कि 3 लोग आराम से खा सकते हैं। ज्यादातर लोग इसे गार्लिक नान के साथ खाना पसंद करते हैं।
यह भी पढ़िए
1. आम से लेकर अंगूर-ब्लूबेरी, हर फ्रूट का कलाकंद:दादा से लेकर पोते ने तैयार की 8 वैरायटी, फैमिली का नाम पड़ गया कलाकंद वाले
रसीले अल्फांसो आम की स्लाइस, केसरिया ठंडाई, नारंगी और ब्लूबेरी का ठंडा-ठंडा स्वाद बेचैन करती गर्मी में कितना सुकून देता है। अगर यही सारे फ्लेवर का मजा आपको सबकी फेवरेट कलाकंद में मिले तो कैसा लगेगा? वाह! सुनकर ही मुंह से लार टपकने लगेगी...(CLICK कर पूरा पढ़ें)
2. चमत्कार से बना ये जायका, मानते हैं भगवान का आशीर्वाद:बनाने के लिए रात 3 बजे कुएं से लाते हैं पानी, सबसे पुराने ग्रंथ में जिक्र
मालपुए का नाम लेते ही सबसे पहले याद आता है पुष्कर। यहां के रबड़ी के मालपुए का स्वाद आपने भी जरूर चखा होगा। लेकिन आज हम आपको ऐसे मालपुआ से रू-ब-रू करवाएंगे जिसकी शुरुआत 16वीं सदी में हुई थी। यानी ये 450 साल से भी ज्यादा पुराना है...(CLICK कर पढ़ें)